Forslag til afgørelse fra generaladvokat Van Gerven fremsat den 14. april 1994. - TECHMEDA INTERNATIONALE MEDIZINISCH-TECHNISCHE MARKETING- UND HANDELS- GMBH & CO. KG MOD OBERFINANZDIREKTION KOELN. - ANMODNING OM PRAEJUDICIEL AFGOERELSE: BUNDESFINANZHOF - TYSKLAND. - FAELLES TOLDTARIF - POSITIONER - DIAGNOSTISK TESTSAET TIL AT FASTSLAA KOLESTEROLSPEJLET I BLODPLASMA. - SAG C-356/93.



Samling af Afgørelser 1994 side I-02371



Generaladvokatens forslag til afgørelse

++++

Hr. afdelingsformand,

De herrer dommere,

1. Skal, spoerger Bundesfinanzhof, en vare i saet til detailsalg til at fastslaa kolesterolspejlet i blodplasma henfoeres under pos. 3822, underposition 4823 90 90 eller en anden position i den kombinerede nomenklatur for 1991? De praejudicielle spoergsmaals praecise ordlyd er foelgende:

"1) Skal den faelles toldtarif ° den kombinerede nomenklatur for 1991 ° fortolkes saaledes, at en som i forelaeggelseskendelsens grunde naermere beskrevet vare i saet til detailsalg ° en saakaldt 'Chemcard Cholesteroltest' som anvendes til at fastslaa kolesterolspejlet i blodplasma ° bestaaende af testkort med paaklaebet reagenspapirfelt (diameter 0,6 cm), som er afdaekket med fiberdug fastsat paa papir, samt lancetter, vat mv., skal tariferes under pos. 3822 som 'sammensatte reagensmidler til diagnostisk brug' , idet testkortet i henhold til toldtariffens almindelige tariferingsbestemmelse 3 b) maa anses for varesaettets karaktergivende bestanddel?

2) Saafremt det foerste spoergsmaal besvares benaegtende, skal den faelles toldtarif da fortolkes saaledes, at det karaktergivende testkort (spoergsmaal 1) skal tariferes under underposition 4823 90 90 som 'Varer af papir ° I andre tilfaelde' ?

3) Saafremt det andet spoergsmaal besvares benaegtende, under hvilken position skal et varesaet, hvis karaktergivende bestanddel er et testkort (spoergsmaal 1), da tariferes?"

2. Den kombinerede nomenklatur for 1991 (herefter benaevnt "KN"), som Bundesfinanzhof henviser til (1), er indeholdt i bilag I til Kommissionens forordning (EOEF) nr. 2472/90 af 31. juli 1990 (2) om aendring af bilag I til Raadets forordning (EOEF) nr. 2658/87 af 23. juli 1987 om told- og statistiknomenklaturen og den faelles toldtarif (3). Jeg skal herefter redegoere for de kapitler og positioner, der er anfoert i de praejudicielle spoergsmaal og i parternes indlaeg for Domstolen, eller som jeg herefter behandler i forslaget.

Under kapitel 38 henhoerer "Diverse kemiske produkter". Ifoelge bestemmelserne til kapitlet omfatter det ikke: "1 a) isolerede grundstoffer og isolerede kemisk definerede forbindelser, med undtagelse af foelgende". Den foelgende opregning er ikke relevant i dette tilfaelde.

Pos. 3822 omfatter "Sammensatte reagensmidler til diagnostisk brug eller til laboratoriebrug, undtagen varer henhoerende under pos. 3002 eller 3006."

Under kapitel 48 henhoerer "Papir og pap; varer af papirmasse, papir og pap". Ifoelge bestemmelserne til kapitlet omfatter det ikke "Papir .., impraegneret eller overtrukket med saebe ... eller med pudsemidler ...".

Pos. 4823 omfatter: "Andet papir, pap, cellulosevat og cellulosefiberdug, tilskaaret; andre varer af papirmasse, papir, pap, cellulosevat eller cellulosefiberdug". Herunder hoerer flere underpositioner, hvoraf den sidste, 4823 90, omfatter "Andre varer".

Den sidstnaevnte position, 4823 90, omfatter ligeledes (underposition 4823 90 10 til 4823 90 90) adskillige underpositioner, hvoraf den sidste, 4823 90 90, er en opsamlingsposition "I andre tilfaelde", som der er henvist til i det andet praejudicielle spoergsmaal. De oevrige underpositioner er ikke relevante her.

3. Ifoelge "Almindelige tariferingsbestemmelser vedroerende den kombinerede nomenklatur" (afsnit I i KN) gaelder der bestemte regler for tarifering af varer, herunder de, der er gengivet i de almindelige bestemmelser 3 a), b) og c).

Tariferingsbestemmelse 3 a) har foelgende ordlyd: "Den position, der har den mest specificerede varebeskrivelse, skal foretraekkes for positioner med en mere almindelig varebeskrivelse. Saafremt to eller flere positioner hver for sig kun naevner en del af de materialer, som indgaar i blandinger eller sammensatte varer, eller en del af varer i saet til detailsalg, betragtes disse positioner som lige specificerede for disse varer, selv om en af dem giver en mere fuldstaendig eller praecis beskrivelse af varerne" (min fremhaevelse).

Bestemmelse 3 b) lyder saaledes: "Naar den foran under a) naevnte regel ikke kan anvendes ved tariferingen af blandinger eller sammensatte varer, bestaaende af forskellige materialer eller forskellige bestanddele, eller af varer i saet til detailsalg, tariferes de paagaeldende varer, som om de bestod af det materiale eller den bestanddel, der er karaktergivende, for saa vidt udoevelsen af et skoen herover forekommer mulig" (min fremhaevelse).

Som det fremgaar nedenfor, finder parterne og Bundesfinanzhof samt Kommissionen ° efter min opfattelse med rette ° at bestemmelse 3 b) finder anvendelse her. For fuldstaendighedens skyld vil jeg dog ogsaa citere bestemmelse 3 c), der lyder saaledes: "Naar hverken den foran under a) eller den foran under b) angivne regel kan anvendes ved tariferingen, henfoeres varen under den position, som har det hoejeste nummer blandt de positioner, der i lige grad kan komme i betragtning".

4. Techmeda Internationale Medizinisch-Technische Marketing- und Handels-GmbH & Co. KG (herefter benaevnt "Techmeda"), der er sagsoeger i hovedsagen, har ved Bundesfinanzhof anlagt sag til proevelse af en afgoerelse, truffet af Oberfinanzdirektion Koeln den 30. april 1991, og som blev fastholdt ved klageafgoerelse af 20. maj 1992, hvorved Oberfinanzdirektion havde meddelt en bindende tariferingsudtalelse. Ifoelge denne skulle det i de praejudicielle spoergsmaal beskrevne testsaet til bestemmelse af kolesterolspejlet i blodplasma, benaevnt "Chemcard Cholesteroltest" (herefter benaevnt "testsaet"), tariferes under KN underposition 4823 90 90 som "Varer af papir ° I andre tilfaelde" (autonom toldsats: 19%; bundet toldsats: 11%).

Techmeda har i den anledning anlagt sag, da testsaettet efter virksomhedens opfattelse skulle have vaeret tariferet under 3822 som "sammensatte reagensmidler til diagnostisk brug eller til laboratoriebrug" (autonom toldsats: 18%; bundet toldsats: 7,6%).

5. Det paagaeldende testsaet bestaar ifoelge forelaeggelseskendelsen af en papaeske med et testkort, en lancet og vat. Da det er bestemt til detailsalg, omfatter det ogsaa en folder med oplysninger og brugsanvisning. Ifoelge varebeskrivelsen i den ovenfor (punkt 4) omtalte bindende tariferingsudtalelse bestaar et testkort (4,8 x 8,6 cm) af et felt af papir, impraegneret med reagensmidler (diameter ca. 0,6 cm), som er daekket med et selvklaebende papirstykke, foret med fiberdug. Den filtrerende fiberdug befinder sig mellem det selvklaebende papir, hvori der et rundt hul, og det impraegnerede papir. De draaber af blod, som paafoeres fiberdugen, traenger igennem dette til det underliggende papir. Da dette papir er impraegneret med reagensmidler, udloeser blodet en kemisk reaktion, som medfoerer en farvning af papiret, hvoraf man kan udlede kolesterolspejlet i blodet.

Fiberdugen virker kort sagt saaledes, at de roede blodlegemer (blodcellerne) tilbageholdes, hvorimod blodplasmaet passerer. Det er dette plasma, som fremkalder en kemisk reaktion i form af en farvereaktion paa det papirfelt, der er impraegneret med tre enzymer og et kromogen; farvningen er muliggjort ved, at de roede blodlegemer foerst filtreres fra. Filtreringen gennem fiberdugen er saaledes en rent fysisk proces.

6. Ifoelge forelaeggelseskendelsen har Techmeda (der ikke har afgivet indlaeg for Domstolen) gjort gaeldende, at testen i det vaesentlige bestaar af to kemiske reaktioner: en deling af blodets bestanddele ved hjaelp af kemiske reagensmidler (i plasma og blodlegemer), naar blodet traenger igennem fiberdugen, samt en paavirkning af blodets oevrige bestanddele paa testkortets aktive felt. Ifoelge Techmeda er testkortets vigtigste del saaledes den fiberdug, der daekker kortets testfelt. Dette ° dvs. papiret ° er ifoelge Techmeda ikke den karaktergivende bestanddel, idet der kun er tale om et udskifteligt produkt, der ligner papir, og som kun tjener til at vise testresultatet. Techmeda finder derfor, at varen, der hovedsagelig bestaar af kunststof, med rette er tariferet i Det Forenede Kongerige under KN 3822 som "sammensatte reagensmidler til diagnostisk brug eller til laboratoriebrug".

Til den sidste oplysning skal jeg dog straks bemaerke, at Det Forenede Kongerige i sit indlaeg til Domstolen har oplyst, at de britiske toldmyndigheder har aendret deres tidligere standpunkt og nu ogsaa anvender den af Oberfinanzdirektion anvendte tarifering under pos. 4823 (jf. nedenfor).

7. Oberfinanzdirektion er nemlig ° stadig ifoelge forelaeggelseskendelsen ° af den opfattelse, at en ren fysisk adskillelse af plasma og blodceller ved hjaelp af en fiberdug, som ikke indeholder kemiske reagensmidler, kun har en sekundaer funktion. Formaalet med testen opfyldes ved aflaesning af resultatet paa det aktive felt (dvs. papirfeltet), hvorimod papiret ikke i sig selv har indflydelse paa den kemiske proces, som testresultatet afhaenger af: Det er alene de kemiske substanser, der er anbragt paa det aktive felt, der kan betegnes som reagensmidler. Den saerlige sammensaetning af papir og kemikalier, herunder sammensatte reagensmidler som i dette tilfaelde, skal ifoelge Oberfinanzdirektion tariferes under KN 4823. Skoent Oberfinanzdirektion ogsaa mener, at det vil vaere mere korrekt at tarifere varerne under KN 3822, skal de imidlertid i afventen af en aendring af KN tariferes under KN 4823.

8. Bundesfinanzhof har i forelaeggelseskendelsen anfoert, at den er tilboejelig til at dele Techmeda' s synspunkt vedroerende tariferingen, men ikke med samme begrundelse. Bundesfinanzhof anser testkortet, som bestaar af papir impraegneret med reagensmidler, som den karaktergivende del som omhandlet i den almindelige bestemmelse 3 b) (jf. ovenfor punkt 3). Testkortet (eller papirstykket) kan ifoelge sin beskaffenhed og anvendelse anses som et andet sammensat reagensmiddel end de, der er omfattet af pos. 3002 og 3006 (4). Testkortets aktive felt indeholder forskellige "kemiske substanser", saaledes at det er naerliggende at antage, at der er tale om et sammensat produkt (5). Stofferne i det aktive felt reagerer paa blodbestanddelene i form af en kemisk reaktion, hvorved resultatet kommer til at fremstaa paa papirfeltet. "Dermed" ° ifoelge Bundesfinanzhof ° "synes betingelserne for en tarifering under pos. 3822 at vaere opfyldt."

Under henvisning til Domstolens dom i sagen Analog Devices (6) bemaerker Bundesfinanzhof, at testkortet ganske vist udgoer en nyskabelse, men at det dog uden stoerre vanskeligheder kan tariferes under pos. 3822.

Da en tarifering under pos. 3822 imidlertid kan give anledning til tvivl ° ogsaa fordi testkortet kan anses for "impraegneret" papir efter kapitel 48 og saaledes skal tariferes under pos. 4823 (7) ° har Bundesfinanzhof foretrukket at forelaegge Domstolen sagen til praejudiciel afgoerelse.

9. Kommissionen deler ikke (de lege lata, men nok de lege ferenda) Bundesfinanzhof' s opfattelse til fordel for pos. 3822. Kommissionen har i sit indlaeg for Domstolen anfoert, at testkortet, der ogsaa efter dens opfattelse er testsaettets karaktergivende del som omhandlet i den almindelige bestemmelse 3 b), af Oberfinanzdirektion med rette er blevet tariferet som "Varer af papir ° I andre tilfaelde" under underposition 4823 90 90. Ganske vist mener ogsaa Kommissionen, at testkortet normalt skal tariferes under pos. 3822: Det er nemlig de tre enzymer sammen med det kromogen, som testkortet er "impraegneret med", der viser kolesterolindholdet, hvorfor testkortet skal anses for sammensatte reagensmidler til diagnostisk brug (8).

Ifoelge Kommissionen er den vare, der skal tariferes, imidlertid ikke reagensmidlet, men reagenspapiret. Denne opfattelse stoetter Kommissionen paa tariferingsbestemmelse 1 d) til kapitel 48 i den kombinerede nomenklatur, hvorefter visse former for impraegneret papir ikke henhoerer under dette kapitel (9). Kommissionen udleder heraf, at alle andre former for impraegneret papir omvendt henhoerer under kapitel 48. De lege ferenda mener Kommissionen dog, at tariferingen skal ske under pos. 3822. Den har i juni 1991 forelagt Toldsamarbejdsraadet i Bruxelles et forslag herom. Toldsamarbejdsraadet stoetter nu i oevrigt efter lange forhandlinger Kommissionens fortolkning.

10. Efter denne udfoerlige beskrivelse af de forskellige synspunkter kan min egen opfattelse gengives kort. Jeg er enig med Oberfinanzdirektion, Bundesfinanzhof og Kommissionen i, at fiberdugen, der ikke indeholder kemiske reagensmidler, men kun virker som et filter, ikke kan anses for den bestanddel, der er testsaettets "karaktergivende del" efter den almindelige tariferingsbestemmelse 3 b) vedroerende fortolkning af den kombinerede nomenklatur (jf. ovenfor punkt 3); testsaettets karaktergivende del er netop det med reagensmidler impraegnerede papirfelt.

Jeg er ogsaa enig med de naevnte parter i, at det med reagensmidler impraegnerede papirfelt principielt skal betragtes som et sammensat reagensmiddel. Kommissionen naar ogsaa til dette resultat i forbindelse med dens besvarelse af det foerste praejudicielle spoergsmaal (10).

Den egentlige tvist angaar spoergsmaalet, om det papirfelt, der indeholder de kemiske substanser, og hvori den kemiske reaktion finder sted, skal betragtes som et (reagens)papir, hvilket Kommissionen og Oberfinanzdirektion mener, eller, hvilket Bundesfinanzhof er tilboejelig til at mene, som et sammensat reagensmiddel, der ganske vist er paafoert et underlag i form af et stykke papir.

11. Ligesom Bundesfinanzhof foretraekker jeg den anden loesning. Jeg stoetter mig her paa ny til den allerede naevnte tariferingsbestemmelse 3 b), hvorefter tariferingen af en vare, der bestaar af forskellige materialer eller forskellige bestanddele, eller af varer i saet til detailsalg, sker paa grundlag af de materialer eller den bestanddel, der er karaktergivende for varen. Ifoelge denne regel er det, som anfoert ovenfor, ikke alene muligt at anse papirfeltet som den karaktergivende del i forhold til fiberdugen ved tariferingen af testsaettet; den goer det ogsaa muligt at anse reagensmidlerne (enzymerne og kromogenet) for den del af papirfeltet, der er den karaktergivende del for papirfeltet og dermed hele testsaettet. I oevrigt er dette resultat i overensstemmelse med det synspunkt, som alle parter og institutioner har, nemlig at testsaettet skal betragtes som et sammensat reagensmiddel som omhandlet i pos. 3822, om ikke de lege lata, saa i hvert fald de lege ferenda. Som jeg har anfoert ovenfor, er det efter min opfattelse muligt at naa frem til dette resultat allerede nu ved anvendelse af den almindelige tariferingsbestemmelse 3 b) vedroerende fortolkning af den kombinerede nomenklatur.

Dommen i Analog Devices-sagen (11) kan ikke anfoeres mod denne loesning, idet det ifoelge denne paahviler de kompetente myndigheder at aendre den faelles toldtarif, saafremt den tekniske udvikling begrunder nye tariferinger. I denne dom og ogsaa i den senere, ovenfor naevnte Casio Computer-dom (11) var der tale om aegte teknisk udvikling paa elektronikomraadet. I denne sag er der derimod alene tale om at goere det lettere at bruge en test ved at anbringe reagensmidler paa et papirfelt, hvorved testsaettet ogsaa kan bringes i detailhandelen. Dette betragter jeg ikke som en teknisk udvikling.

12. Paa grundlag af det foregaaende skal jeg foreslaa Domstolen at besvare det foerste praejudicielle spoergsmaal med, at det i spoergsmaalet omhandlede testsaet skal tariferes under pos. 3822 i den kombinerede nomenklatur. Det er herefter ikke noedvendigt at besvare det andet og det tredje praejudicielle spoergsmaal.

(*) Originalsprog: nederlandsk.

(1) - Kommissionen anvender i sit indlaeg til Domstolen den kombinerede nomenklatur for 1993, som den fremgaar af Kommissionens forordning (EOEF) nr. 2505/92 af 14.7.1992 (EFT L 267, s. 1). Kommissionen bemaerker dog, at der ikke er foretaget aendringer af de KN-positioner, der er henvist til i de praejudicielle spoergsmaal.

(2) - EFT L 247, s. 1.

(3) - EFT L 256, s. 1.

(4) - Pos. 3002 og 3006 omfatter bl.a. reagensmidler til bestemmelse af blodtyper eller blodfaktorer.

(5) - Ogsaa Kommissionen synes i sit skriftlige indlaeg for Domstolen at mene, at der er tale om et sammensat produkt og ikke om isolerede grundstoffer og isolerede kemisk definerede forbindelser , som ifoelge bestemmelse 1 a) til kapitel 38 ikke henhoerer under dette kapitel (jf. ovenfor punkt 2).

(6) - Dom af 19.11.1981, sag 122/80, Sml. s. 2781, praemis 12; jf. ogsaa dom af 20.1.1989, sag 234/87, Casio Computer, Sml. s. 63, praemis 12.

(7) - Og ikke ° som Bundesfinanzhof med rette tilfoejer (hvilket i oevrigt ogsaa Kommissionen anfoerer i sit skriftlige indlaeg vedroerende besvarelsen af det andet praejudicielle spoergsmaal) ° under pos. 4811 paa grund af bestemmelse 7 a) til kapitel 48.

(8) - Jf. ovenfor, fodnote 5.

(9) - Jf. ovenfor, punkt 2. Sammen med det af Kommissionen omtalte papir, der er overtrukket med saebe eller rensemidler, naevnes ogsaa ° i bestemmelse 1 c) ° parfumeret papir eller papir overtrukket med kosmetiske produkter.

(10) - Jf. s. 9, litra aa), i Kommissionens skriftlige indlaeg.

(11) - Jf. fodnote 6.

(11)